# «#ԱՄԵՆԱՍԻՐՈՒՆԻՆ» ԽԱՂԱՐԿՈՒԹՅԱՆ ՊԱՅՄԱՆՆԵՐՆ ՈԻ ԿԱՆՈՆՆԵՐԸ

* 1. «#ԱՄԵՆԱՍԻՐՈՒՆԻՆ»խաղարկությունը (այսուհետ՝ Խաղարկություն) «Իզի Փեյ» ՍՊԸ (այսուհետ նաև` Ընկերություն) կողմից կազմակերպվող «Easy Wallet» ապրանքային նշանով շահագործվող էլեկտրոնային դրամապանակի (այսուհետ՝ Էլետրոնային դրամապանակ) օգտատերերի համար անցկացվող գովազդային արշավ է, որը նպատակ ունի խրախուսել նույնականացված օգտատերերի կողմից Էլեկտրոնային դրամապանակով վճարումների կատարումը և այդպիսով ընդլայնել Էլեկտրոնային դրամապանակի իրացվելիության մակարդակը և օգտատերերի շրջանակը։
  2. Սույն կանոններով սահմանվում են Էլեկտրոնային դրամապանակի հաշվառման հաշիվների օգտատերերի կողմից Խաղարկությանը մասնակցելու, Խաղարկության արդյունքում շահելու և շահումը ստանալու կարգն ու պայմանները։
  3. Խաղարկությանը մասնակցում են Էլեկտրոնային դրամապանակի հաշվառման հաշիվները (այսուհետ՝ Հաշվառման հաշիվներ), որոնց օգտատերերը 2021 թվականի մարտի 8-ին ժամը 00։00։01-ից ապրիլի 7-ի ժամը 23։59։59-ն ընկած ժամանակատավածում իրենց Հաշվառման հաշվիվներին առնվազն 500 /հինգ հարյուր/ ՀՀ դրամի չափով փոխանցում կստանան Էլեկտրոնային դրամապանակի այլ հաշվառման հաշիվներից՝ նպատակի/մեկնաբանության դաշտում «#ԱՄԵՆԱՍԻՐՈՒՆԻՆ» նշումով (այսուհետ՝ Փոխանցման գործարք)։ Ընդ որում, Խաղարկության մասնակցության համար սույն կետով սահանված պայմանները ենթակա են ապահովման յուրաքանչյուր Փոխանցման գործարքի համար։
  4. Խաղարկության արդյունքում շահումը ստանալու համար անհրաժեշտ է իգական սեռի ներկայացուցչի անձը հաստատող փաստաթղթով նույնականացված Հաշվառման հաշվի առկայություն։ Այսինքն, Խաղարկության արդյունքում ըստ էության շահող կարող է հանդիսանալ իգական սեռի ներկայացուցիչը։
  5. Փոխանցման գործարքների քանակական մասով սահմանափակումներ նախատեսված չեն, սակայն Էլեկտրոնային դրամապանակի միևնույն փոխանցող հաշվառման հաշվից ստացված Փոխանցման գործարքները դասակարգվում են որպես 1 /մեկ/ գործարք։ Էլեկտրոնային դրամապանակի տարբեր փոխանցող հաշվառման հաշիվներից Փոխանցման գործարքների քանակը համամասնորեն ավելացնում է շահելու հավանականությունը։
  6. 2021 թվականի ապրիլի 13-ին «Facebook» սոցիալական կայքում գործող Ընկերության պաշտոնական էջով հեռարձակվող ուղիղ եթերի միջոցով կանցկացվի Խաղարկությունը։ Խաղարկությանը մասնակցող Հաշվառման հաշիվների համարները «Random.org» կայքի համապատասխան տիրույթ վերբեռնելուց հետո պատահականության սկզբունքով կընտրվեն շահող ընդհանուր քանակով թվով 80 /ութսուն/ հատ Հաշվառման հաշիվներ։
  7. Խաղարկության արդյունքում շահումները հաշվեգրվում են շահող և սույն կանոնների 1․4 կետով սահմանված պայմանին համապատասխանող Հաշվառման հաշիվներին «Easy Coin» միավորների ձևով։ Շահում հանդիսացող «Easy Coin» միավորները իգական սեռի ներկայացուցչի անձը հաստատող փաստաթղթով նույնականացված Հաշվառման հաշիվներին հաշվեգրվում են տվյալ Հաշվառման հաշվի համապատասխան ենթաբաժնում մինչև Խաղարկության անցկացմանը հաջորդող օրացուցային օրվա ժամը 23։59։59-ը։
  8. ՀՀ ԿԲ կողմից լիցենզավորված առևտրային բանկերի կողմից թողարկված վավեր բանկային քարտերով նույնականացված և/կամ մեկանգամյա չվերալիցքավորվող Հաշվառման հաշիվները ենթակա են նույնականացման իգական սեռի ներկայացուցչի անձը հաստատող փաստաթղթով Խաղարկությանը շահող ճանաչվելու օրվան հաջորդող 10 /տաս/ օրացուցային օրվա ընթացքում։ Սույն կետով սահմանված ժամկետում իգական սեռի ներկայացուցչի անձը հաստատող փաստաթղթով նույնականացումն ապահովելու դեպքում շահում հանդիսացող «Easy Coin» միավորները ենթակա են հաշվեգրման՝ հաշվեգրվելով տվյալ Հաշվառման հաշվի համապատասխան ենթաբաժնում մինչև նույնականացման օրվան հաջորդող օրացուցային օրվա ժամը 23։59։59-ը։ Ընդ որում, սույն կետով սահմանված ժամկետում իգական սեռի ներկայացուցչի անձը հաստատող փաստաթղթով Հաշվառման հաշվի նույնականացումը չապահովելու դեպքում շահումը ենթակա է չեղարկման։
  9. Սույն կանոնների 1․5 կետով սահմանված թվով 80 /ութսուն/ Հաշվառման հաշիվներից յուրաքանչյուրը կարող է շահող ճանաչվել միայն մեկ անգամ՝

1․8․1 Շահող ճանաչված առաջին թվով 10 /տաս/ Հաշվառման հաշիվներից յուրաքանչյուրը շահում է 50,000 /հիսուն հազար/ «Easy Coin» միավոր,

1․8․2 Շահող ճանաչված հաջորդ թվով 20 /քսան/ Հաշվառման հաշիվներից յուրաքանչյուրը շահում է 25,000 /քսանհինգ հազար/ «Easy Coin» միավոր,

1․8․3 Շահող ճանաչված վերջին թվով 50 /հիսուն/ Հաշվառման հաշիվներից յուրաքանչյուրը շահում է 5,000 /հինգ հազար/ «Easy Coin» միավոր։

* 1. Խաղարկության արդյունքում շահում հանդիսացող և Հաշվառման հաշիվներին հաշվեգրված «Easy Coin» միավորները վավեր են անորոշ ժամկետով։
  2. «Easy Coin» 1 /մեկ/ միավորը հավասար է 1 /մեկ/ ՀՀ դրամի։
  3. Հաշվառման հաշիվներին հաշվեգրված «Easy Coin» 1 /մեկ/ միավորները կարող են փոխանցվել տվյալ Հաշվառման հաշվի դրական մնացորդի գումարին։
  4. Սույն կանոնները կարող են միակողմանիորեն փոփոխվել Ընկերության կողմից` խմբագրված տարբերակը [www.easypay.am](http://www.easypay.am/) կայքում հրապարկելու միջոցով:
  5. Սույն կանոնները և նկարագրված բոլոր գործողություններն ու փոխհարաբերությունները կարգավորվում են Հաշվառման հաշվի օգտատիրոջ և Ընկերության միջև կնքված հրապարակային պայմանագրով, Ընկերության աշխատանքի կանոնակարգով: Սույն կետով սահմանված հրապարակային պայմանագրով, Ընկերության աշխատանքի կանոնակարգով առանձին կարգավորման բացակայության դեպքում տվյալ իրավիճակը կարգավորվում է ՀՀ գործող օրենսդրությամբ սահմանված կարգով։
  6. Սույն կանոններըգործում են 2021 թվականի մարտի 8-ից մինչև Խաղարկության արդյունքների ամբողջական ամփոփումը։